18 से 21 फरवरी तक गांधी मैदान में लगेगा कृषि यंत्र मेला
7वांराज्य स्तरीय कृषि यांत्रिकीकरण मेला पहली बार गांधी मैदान में 18 से 21 फरवरी तक लगेगा। इसके पहले 6 वर्षों तक वेटनरी कॉलेज मैदान यह मेला लगता रहा था। इस मेले में दर्जनभर राज्यों विदेशों से 150 से अधिक कृषि यंत्र निर्माता कंपनियां शामिल होंगी। कोनोवीडर से कंबाइन हार्वेस्टर तक मेले में खरीदे जा सकते हैं। मेला में पहली बार किसान फूड प्रोसेसिंग डेयरी संबंधी मशीन भी खरीद सकेंगे। अब 70 एचपी तक के ट्रैक्टर पर अनुदान मिल सकता है। पहले 40 एचपी तक के ट्रैक्टर पर भी अनुदान मिलता था। कृषि यंत्र बैंक स्थापित करने वाली संस्था उद्यमी भी यहां 40 प्रतिशत तक अनुदानित दर पर यंत्र खरीद सकेंगे। दवा छिड़काव करने वाली मशीन पर अनुदान 500 रुपए से बढ़ाकर दो हजार रुपए कर दिया गया है। कृषि यांत्रिकीकरण के लिए 175 करोड़ रुपए का प्रावधान किया गया है। 12 करोड़ रुपए कृषि यंत्र बैंक के लिए स्वीकृत किए गए हैं।
इन राज्यों की कंपनियां ले रहीं भाग : पंजाब,हरियाणा, दिल्ली, आंध्रप्रदेश, तमिलनाडु, राजस्थान, गुजरात, केरल, कर्नाटक और महाराष्ट्र।
कृषियंत्र बैंक के लिए इन्हें अनुदान : स्वयंसहायता समूह, पैक्स, व्यापार मंडल, निजी उद्यमी, आत्मा से जुड़े किसान, नाबार्ड से जुड़े किसान और ग्राम समूह के किसान।
ऑनलाइन आवेदन
कृषिविभाग और सीआईआई द्वारा संयुक्त रूप से कृषि यंत्र मेला लगाया जा रहा है। कृषि यांत्रिकीकरण अनुदान में गड़बड़ी रोकने के लिए अब किसानों से ऑनलाइन आवेदन लिया जा रहा है। 2015-16 में अनुदानित दर पर कृषि यंत्र खरीदने के लिए ढाई लाख किसानों ने आवेदन दिया था, जिसमें डेढ़ लाख आवेदन स्वीकृत किए गए है। कृषि यंत्रों की खरीद के लिए एससी-एसटी वर्ग के किसानों को 50 प्रतिशत तक न्यूनतम अनुदान का प्रावधान किया गया है। जिला स्तर पर कृषि यांत्रिकीकरण मेला लगाए जा रहे हैं, जो 15 मार्च तक मेला पूरा करना है। पिछले वर्ष से प्रावधान किया गया है कि कृषि यांत्रिकीकरण मेला के बाहर भी यंत्र खरीदने पर अनुदान दिया जाएगा।
कृषि यंत्र सामान्य वर्ग एससी-एसटी
ट्रैक्टर45,000 67,500
पावर टीलर 50,000 75,000
रोटावेटर 20,000 30,000
रीभरसेबुल एमबी प्याऊ 20,000 30,000
ट्रैक्टर चालित रीपर 20,000 30,000
स्व चालित रीपर 40,000 60,000
डिस्क हैरो 10,000 14,000
जीरो टिलेज 30,000 40,000
पोटेटो प्लांटर 20,000 30,000
शुगर केन कटर-प्लांटर 20,000 30,000
कृषियंत्र सामान्य वर्ग एससी-एसटी
मिनीराइस मिल 45,000 67,500
सिंचाई पाइप 15,000 22,500
स्व चालित रीपर 40,000 60,000
मिनी दाल मिल 20,000 30,000
कंबाइन हार्वेस्टर 4 लाख 5 लाख
मखाना पोपलिंग मशीन एक लाख डेढ़ लाख
लेजर लेवलर एक लाख डेढ़ लाख
पैडी ट्रांसप्लांटर एक लाख 1.10 लाख
स्ट्रा रीपर एक लाख डेढ़ लाख
मोबाइल सीड प्रोसेसिंग यूनिट 5 लाख 7.5 लाख
hin_Deva hin_Deva awa_Deva hin_Deva hin_Deva hin_Deva hin_Deva awa_Deva kas_Deva kas_Deva mai_Deva bho_Deva hin_Deva kas_Deva kas_Deva kas_Deva kas_Deva hne_Deva bho_Deva hin_Deva hin_Deva bho_Deva kas_Deva hin_Deva bho_Deva bho_Deva bho_Deva hin_Deva